Komission tiedonanto Euroopan parlamentille EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta (yhteispäätösmenettely) Euroopan parlamentin ja neuvoston direktiivin antamiseksi matkustajien kuljetuksessa käytettäviä, kuljettajan istuimen lisäksi enemmän kuin kahdeksan istuinta käsittäviä ajoneuvoja koskevista erityissäännöksistä sekä neuvoston direktiivin 70/156/ETY muuttamisesta /* SEK/2000/0996 lopull. - COD 97/0176 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta (yhteispäätösmenettely) Euroopan parlamentin ja neuvoston direktiivin antamiseksi matkustajien kuljetuksessa käytettäviä, kuljettajan istuimen lisäksi enemmän kuin kahdeksan istuinta käsittäviä ajoneuvoja koskevista erityissäännöksistä sekä neuvoston direktiivin 70/156/ETY muuttamisesta 1997/0176 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta (yhteispäätösmenettely) Euroopan parlamentin ja neuvoston direktiivin antamiseksi matkustajien kuljetuksessa käytettäviä, kuljettajan istuimen lisäksi enemmän kuin kahdeksan istuinta käsittäviä ajoneuvoja koskevista erityissäännöksistä sekä neuvoston direktiivin 70/156/ETY muuttamisesta 1. ASIAKIRJAN TAUSTA -Ehdotus toimitettiin Euroopan parlamenttiin ja neuvostoon [KOM(1997) 276 lopullinen - 1997/0176 (COD)] 18.6.1997 -Euroopan parlamentti antoi lausuntonsa ensimmäisessä käsittelyssä 18.11.1998 -Talous- ja sosiaalikomitea antoi lausuntonsa 25.2.1998 -Yhteinen kanta vahvistetaan 28.9.2000 2. KOMISSION EHDOTUKSEN TARKOITUS Tämän ehdotuksen tarkoituksena on vahvistaa matkustajien kuljetuksessa käytettävien, kuljettajan istuimen lisäksi enemmän kuin kahdeksan istuinta käsittävien ajoneuvojen (linja-autojen) eurooppalainen tyyppihyväksyntäjärjestelmä. Kuten muutkin ajoneuvojen (paitsi M1-luokkaan kuuluvien ajoneuvojen eli henkilöautojen) EY-tyyppihyväksyntään liittyvät erilliset direktiivit, tämä direktiivi perustuu valinnaiseen yhdenmukaistamiseen; valmistajat voivat pyytää ajoneuvoilleen joko EY-tyyppihyväksyntää tai valita toisen, kansallisen lainsäädännön mukaisen tyyppihyväksynnän. Komissio aikoo myöhemmin tehdä ehdotuksen, jolla EY-tyyppihyväksynnästä tehdään pakollinen. Ehdotus on pitkälti yhtenevä Yhdistyneiden Kansakuntien Euroopan talouskomission laatimien kansainvälisten sääntöjen kanssa. 3. YHTEISTÄ KANTAA KOSKEVAT HUOMAUTUKSET 3.1 Yhteistä kantaa koskevat yleiset huomiot Neuvosto ei ole tehnyt yhteisessä kannassaan huomattavia muutoksia komission alkuperäiseen ehdotukseen tärkeimmissä eli sisämarkkinoihin ja liikenne- ja sosiaalipolitiikkaan liittyvissä kysymyksissä. 3.2 Euroopan parlamentin ensimmäisessä käsittelyssä tekemät tarkistukset: Euroopan parlamentti keskusteli ehdotuksesta pitkään ja harkitsi yli sata tarkistusehdotusta sisältävän luettelon antamista. Se päätyi kuitenkin radikaaliin lähestymistapaan, jonka mukaan se ehdottaa kaikkien teknisten liitteiden poistamista ja aihetta koskevien teknisten standardien kehittämisestä vastaavan työryhmän perustamista. Komissio ei voinut kannattaa lähestymistapaa eikä näin ollen muuttanut alkuperäistä ehdotustaan. 3.3 Komission kanta neuvoston ehdottamiin uusiin säännöksiin: Neuvosto päätti yksimielisesti, ettei se voinut hyväksyä parlamentin omaksumaa radikaalia lähestymistapaa ja käytti komission ehdotusta yhteisen kannan perustana. Komissio katsoo, ettei sen ehdotuksen sisältöä ole muutettu. On huomattava, että sisämarkkinoihin liittyviä kysymyksiä on vahvistettu poistamalla joitakin ehdotuksessa aikaisemmin sallittuja poikkeuksia. 3.4 Tekniseen kehitykseen mukauttamiseen liittyvän entisen menettelyn korvaa uusi artikla, joka sisältää maininnan Amsterdamin sopimuksen voimaantulosta johtuvasta uudesta komitologiamenettelystä. Jäsenvaltioiden asiantuntijat kävivät perusteellisia keskusteluja teknisistä liitteistä ja joitakin muuttujia mukautettiin hieman markkinoiden nykytilaa vastaaviksi. Komissio ehdotti neuvoston yhteiseen kantaan liitettäviksi useita julkilausumia, jotta tämän direktiivin kehittäminen linja-autojen nopeasti tapahtuvien teknisten muutosten mukaisesti on tulevaisuudessa helpompaa. 4. PÄÄTELMÄT Komissio tukee yhteistä kantaa. 5. NEUVOSTON YHTEISEEN KANTAAN LIITETTÄVÄT JULKILAUSUMAT 5.1 Koululaisten kuljetukseen tarkoitetut linja-autot - komission julkilausuma "Komissio ilmoittaa, että se valmistelee mahdollisimman pian muutoksen tähän direktiiviin koululaisten kuljettamiseen tarkoitettuja ajoneuvoja koskevien erityisten säännösten käyttöönottoa varten." (ks. liite I, 1.2.4 kohta) 5.2 Liitteessä I olevassa 1.2 kohdassa luetellut ajoneuvot - komission julkilausuma "Jäsenvaltiot voivat jatkaa kansallisen lainsäädännön soveltamista niin kauan, kuin liitteessä I olevassa 1.2 kohdassa luetellut ajoneuvot eivät kuulu tämän direktiivin soveltamisalaan." 5.3 Moottoritila - neuvoston ja komission julkilausuma "Neuvosto ja komissio ovat sitä mieltä, että tiettyjen moottoriajoneuvoluokkien sisäpuolisten rakenteiden valmistuksessa käytettävien materiaalien palo-ominaisuuksista annettua direktiiviä 95/28/EY ja moottoriajoneuvojen ja niiden perävaunujen polttonestesäiliöitä ja alleajosuojia koskevaa direktiiviä 70/221/ETY on mukautettava mahdollisimman pian paloturvallisuutta koskevien säännösten parantamiseksi". (ks. liite I, 7.5.1 kohta) 5.4 Sivuttaissuuntaiset istuimet - neuvoston ja komission julkilausuma "Direktiiviluonnoksen valmistelun tässä vaiheessa luokkaan III ja luokkaan B kuuluvissa ajoneuvoissa sallitaan istuimet, joiden suunta ei ole eteen- tai taaksepäin. Komission suorittaman tällaisten istuimien turvallisuusnäkökohtia - myös sitä, tekisivätkö turvalaitteet (eli turvavyöt) ne turvallisemmiksi - koskevan tutkimuksen tulosten perusteella päätetään myöhemmin, pitäisikö sivuttaissuuntaiset istuimet kieltää. (ks. liite I, 7.7.8.7 kohta). 5.5 Kuljettajan käyttämien hallintalaitteiden ergonominen kokoonpano - komission julkilausuma "Tämä direktiiviluonnos ei sisällä säännöksiä kuljettajan käyttämien hallintalaitteiden ergonomisesta kokoonpanosta. Komissio ehdottaa, että hallintalaitteiden helppopääsyisyyttä koskevan asianomaisen moottoriajoneuvodirektiivin soveltamisala laajennetaan koskemaan M2- ja M3-luokkiin kuuluvien ajoneuvojen ohjaamoaluetta." 5.6 Korirakenne - komission julkilausuma "Komissio ilmoittaa aikovansa valmistella mahdollisimman pian muutoksen tähän direktiiviin korirakenteen vahvuutta koskevien vaatimusten käyttöön ottamiseksi. Vaatimuksia sovellettaisiin kaikkiin luokkien II ja III ajoneuvoihin, kaksikerroksiset ajoneuvot mukaan luettuina, korirakennetta koskevan EY-tyyppihyväksynnän aikaan saamiseksi erillisenä teknisenä yksikkönä ja tämän direktiivin säännösten mukauttamiseksi YK:n Euroopan talouskomission sääntöön nro 66." 5.7 Massat ja mitat - komission julkilausuma "Komissio ilmoittaa aikovansa varmistaa mahdollisimman pian johdonmukaisuuden tämän direktiivin ja tiettyihin luokkiin kuuluvien moottoriajoneuvojen ja niiden perävaunujen massoja ja mittoja koskevan direktiivin 97/27/EY määritelmien ja teknisen vaatimusten välillä."